smcproject/ml-wiki-sentences huggingface dataset:
അലാസ്കയുടെ പ്രധാന ഭൂപ്രദേശവും അല്യൂഷ്യൻ ദ്വീപുകളും കണ്ടെത്തിയ ഒരു പര്യവേഷണത്തിൽ നിന്ന് മടങ്ങിയ അദ്ദേഹത്തിന്റെ കപ്പൽ കൊടുങ്കാറ്റിൽപ്പെട്ട് തകർന്നു.
രക്ഷപ്പെട്ടവർ 10 മാസം ദ്വീപിൽ കുടുങ്ങിപ്പോകുകയും സ്വീഡിഷ് വംശജനായ ലെഫ്റ്റനന്റ് സ്വെൻ വാക്സലിന്റെ നേതൃത്വത്തിൽ സീലുകളേയും പക്ഷികളെയും കൊന്ന് ഭക്ഷിച്ച് അതിജീവനം നടത്തുകയും ചെയ്തു.
കപ്പലിന്റെ അവശിഷ്ടങ്ങൾ ഉപയോഗിച്ച്  ഒരു ബോട്ട് നിർമ്മിക്കാൻ കഴിഞ്ഞ അവർ, 1742 -ൽ കംചത്ക ഉപദ്വീപിലെ പെട്രോപാവ്ലോവ്സ്കിലേക്ക് കടൽ ഒട്ടർ രോമങ്ങളും പുതുതായി കണ്ടെത്തിയ ദ്വീപിൽ നിന്ന് ശേഖരിച്ച കേടുവരാതെ സൂക്ഷിച്ച മാംസവും കൊണ്ട് മടങ്ങിയെത്തി.
അവലംബം 1 2 ↑ ↑ ↑ ↑ ↑ Although according to " Bering ", by Orcutt Frost [p7], Bering died of heart failure ↑
ബെയർ ഗ്രിൽസ് ഇംഗ്ലീഷ് വിലാസം https://ml.wikipedia.org/wiki/Bear_Grylls
ഒരു ഇംഗ്ലീഷ് ടെലിവിഷൻ അവതാരകനും സാഹസികനുമാണ്‌ ബെയർ ഗ്രിൽസ് (ജനനം:1974 ജൂൺ 7 ).
ഡിസ്കവറി ചാനലിൽ അവതരിപ്പിക്കപ്പെടുന്ന മാൻ വെഴ്സസ് വൈൽഡ് (Man Vs Wild) എന്ന സാഹസികപരിപാടിയിലൂടെ ശ്രദ്ധേയനാണ്‌ ഇദ്ദേഹം.
ഒരിക്കൽ ഇദ്ദേഹം ഡൈവ് ചെയ്യുന്ന സമയത്ത് 16000 അടി ഉയരത്തിൽ നിന്നും താഴെ വീഴുകയും നട്ടെല്ലിന് കാര്യമായ പരിക്കുകകൾ കാരണം 18 മാസത്തോളം അദ്ദേഹത്തിന് ബെഡിൽ കിടക്കേണ്ടി വന്നു അതിനു ശേഷമാണ് അദ്ദേഹം എവറസ്റ്റ് കീഴടക്കിയത്.
വളരെ സഹസികനാണ് ഇദ്ദേഹം അവലംബം
ബെരെന്റ്സ് കടൽ
ആർട്ടിക് സമുദ്രത്തിലെ ഒരു കടലാണ് ബെരെന്റ്സ് കടൽ ( Barents Sea Norwegian : Barentshavet ; Russian : Баренцево море , Barentsevo More ) നേർവെയുടെയും റഷ്യയുടെയും വടക്കായി സ്ഥിതി ചെയ്യുന്നു.
മദ്ധ്യകാലത്തു തന്നെ റഷ്യക്കാർ മർമാൻ കടൽ എന്ന് വിളിച്ചിരുന്ന ഈ കടലിന്റെ ഇപ്പോളത്തെ പേർ ഡച്ച് നാവികനായിരുന്ന വില്ലെം ബെരെന്റ്സിന്റെ പേരിൽ നിന്നുമാണ്.
താരതമ്യേന ആഴം കുറഞ്ഞ വൻകരത്തട്ടോടു കൂടിയ കടലാണ് ബെരെന്റ്സ്  കടൽ.
ഇതിന്റെ ശരാശരി ആഴം 230 metres (750 ft) ആണ്.
മത്സ്യബന്ധനത്തിനും ഹൈഡ്രോകാർബൺ പര്യവേക്ഷണത്തിനും പേരുകേട്ടതാണിത്.
തെക്ക് കോല മുനമ്പ് പടിഞ്ഞാറ് നോർവീജിയൻ കടൽ ,വടക്ക് പടിഞ്ഞാറ് സ്വാൾബാഡ് ദ്വീപസമൂഹം , വടക്ക് കിഴക്ക് ഫ്രാസ് ജൊസെഫ് ലാന്റ് കിഴക്ക് നൊവായ സെമ്ല്യ എന്നിവയ്ക്കിടയിലായി  ബെരെന്റ്സ്  കടൽ സ്ഥിതിചെയ്യുന്നു.
ബെരെന്റ്സ്  കടലിലെ കാര കടലിൽനിന്നും വേർതിരിക്കുന്ന ദ്വീപുകളായ നൊവായ സെമ്ല്യ, യുറാൾ പർവ്വതനിരകളുടെ അറ്റമാണ്.
ഭൂമിശാസ്ത്രം Shores of the Barents ( Murman ) Sea.
From "Tabula Russiae", Joan Blaeu's, Amsterdam, 1614.
ബെരെന്റ്സ്  കടലിന്റെ തെക്കേ പകുതി, നോർത്ത് അറ്റ്ലാന്റിക് കടലൊഴുക്കിനാൽ വർഷം മുഴുവൻ ഹിമരഹിതമായി കഴിയുന്നു
നൊവായ സെമ്ല്യയിലെ പ്രദേശങ്ങളിലെ ഹിമാനികൾ ഏകദേശം 10,000 വർഷങ്ങൾക്കുമുമ്പേയാണ് ഉരുകിയത്.
↑ ↑ World Wildlife Fund, 2008.
↑ O. G. Austvik, 2006.
↑ J. Zeeberg, 2001.
ബെയർ സ്പ്രെഡ്
ഓഹരിക്കമ്പോളവുമായി ബന്ധപ്പെട്ട ഒരു സംജ്ഞയാണിത്.
വിപണിയിലെ ഓഹരികൾ ഇടിയാൻ പോകുന്നു എന്നു മനസ്സിലാക്കുന്ന നിക്ഷേപകൻ  എടുക്കുന്ന ഒരു  സുരക്ഷിതമായ നയമാണിത്.
ഉയർന്ന വിലയിൽ  ഒരു പുട്ട് ഓപ്ഷൻ വാങ്ങുകയും കുറഞ്ഞ വിലയിൽ ഇതേ കാലാവധിയിൽ  ആ ഓഹരിയുടെ തന്നെ ഒരു കാൾ ഓപ്ഷനും വാങ്ങുന്നു.
വില നിലവാരം അനുസരിച്ച് അതിനു ശേഷം ലാഭസാദ്ധ്യതയുള്ള ഒരു തീരുമാനം എടുക്കുന്നു.
അവലംബം പുറംകണ്ണി Not All Call Buying is Bullish , OptionsZone.com
ബെരെറ്റ 9000 ഇംഗ്ലീഷ് വിലാസം https://ml.wikipedia.org/wiki/Beretta_9000 ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
ബാരറ്റ 9000 എസ്.
ബാരറ്റ 9000 ആധുനിക കാലത്തെ ഒരു ഒന്നാംതരം കോമ്പാക്റ്റ് സെമീ ആട്ടോമാറ്റിക്ക് കൈത്തോക്കാണ്.
ഇതുണ്ടാക്കിയത് ഇറ്റലിയിലെ ബാരറ്റ എന്ന കമ്പനിയാണ്.
ഇത് പൊതുവേ, സ്വയ രക്ഷക്കായി സാധാരണക്കാർ ഉപയോഗിക്കുന്നതാണ്.
ബാരറ്റ 9000 പിസ്റ്റൊൾ, പോളിമർ ഡിസൈനിൽ ഉണ്ടാക്കിയ ഒരു പരമ്പരാ‍ഗത ശൈലിയുള്ള തോക്കാണ്.
ഇത് സിനിമയിലൊക്കെ കാണുന്ന മാതിരി മുകൾ ഭാഗം പിറകോട്ട് വലിച്ച് വിട്ട് വെടി പൊട്ടിക്കുന്ന തരം പിസ്റ്റൊൾ ആണ്.
ഇതിന്റെ സ്ലൈഡിങ് പാർട്ട്, വലിച്ച് വിടുന്ന ഭാഗം ഇരുമ്പാൽ നിർമ്മിതമാണ്.
ഇതിൽ രണ്ട് തരം ബുള്ളറ്റുകൾ ഉപയോഗിക്കാം.
ഒന്ന് 9 മില്ലിമീറ്റർ ഡയമീറ്ററും, 19 മിമി നീളവും ഉള്ള ബുള്ളറ്റ് ആണ്.
അതല്ല എങ്കിൽ .40 S W എന്ന തരം ബുള്ളറ്റ് ആണ്.
S W എന്നാൽ സ്മിത് ആൻഡ് വെസ്സർ‍.
കാലിബർ അനുസരിച്ച് 10 അല്ലെങ്കിൽ 12 ബുള്ളറ്റുകളുടെ മാഗസീനും ലഭ്യമാണ്.
കൂടുതൽ റൌണ്ടുകൾക്കായി ഉപയോഗിക്കാവുന്ന മാഗസീൻ അഡാപ്റ്ററുകൾ ലഭ്യമാണ് പക്ഷേ കിട്ടാൻ ബുദ്ധിമുട്ടാണ്.
വിരലുകൾ സൗകര്യമായി വയ്ക്കാൻ പാകത്തിനുള്ള മാഗസീനുകളും മാഗസീൻ അഡാപ്റ്ററുകളും വിപണിയിൽ ലഭ്യമാണ്.
കസ്റ്റം സൈറ്റുകളും ലഭ്യമാണ്.
(സൈറ്റ് എന്നാൽ, ഉന്നം പിടിക്കാനായി തോക്കിനു മുകളിലുണ്ടാക്കുന്ന ഒരു വെട്ടോ, അല്ലെങ്കിൽ തോക്കിനോട് ഘടിപ്പിക്കുന്ന ഭൂതക്കണ്ണാടിയോ ആണ്)
പ്രാഥമിക വിവരങ്ങൾ
Beretta 9000S in 9 mm
തരം: സെമി ആട്ടോമാറ്റിക്ക് പിസ്റ്റൊൾ
നിർമ്മാണ രാജ്യം: ഇറ്റലി 
നിർമ്മിതി: ബാരറ്റ സ്പെക്ക്
ഭാരം: 730 ഗ്രാം - 9000ഡി, 9 * 19 എം എം
755 ഗ്രാം - 9000എഫ്, 9 * 19 എം എം
760 ഗ്രാം - 9000ഡി, .40 എസ് ഡബ്ല്യൂ
785 ഗ്രാം - 9000എഫ്, .40 എസ് ഡബ്ല്യൂ
നീളം: 168 മില്ലിമീറ്റർ (6.6 ഇഞ്ച്)
ബാരൽ നീളം: 88 മി.മി (3.5 ഇഞ്ച്)
കാഡ്രിജ്:
1) 9 * 19 എം എം
2) .40 എസ് ഡബ്ല്യു
ഫീഡ് സിസ്റ്റം
(9 x 19 mm) 12 റൌണ്ട് മാഗസീൻ (.40 S W) 10 റൌണ്ട് മാഗസീൻ
സൈറ്റ് ഉരുക്ക്
വ്യത്യസ്ത മോഡലുകൾ
ബാരറ്റ 9000-ന് രണ്ട് കാലിബറുകളിൽ ഉള്ള രണ്ട് മോഡലുകൾ ഉണ്ട്.
ബാരറ്റ 9000 ഡി, എഫ് എന്നിവയാണ് മോഡലുകൾ.
അതിൽ തന്നെ 9 x 19 മിമി യും, .40 S W യും ഉണ്ട്.
അങ്ങനെ മൊത്തം നാൽ മോഡൽ.
എഫ് മോഡലിന്റെ സുരക്ഷാ സൗകര്യങ്ങൾ നല്ലതാണ്, ക്രോസ്സ് ഫയറിങ്ങ് കമ്മിയാവാൻ ഇത് സഹായിക്കും.
ഡി മോഡലിന്റെ ഡബ്‌ൾ ആക്ഷൻ രീതി, ഡീകോക്കിങ് ഉഴിവാക്കുന്നു.
ബെറനീസ് അബ്ബോട്ട് ഇംഗ്ലീഷ് വിലാസം https://ml.wikipedia.org/wiki/Berenice_Abbott
ബെറനീസ് അബ്ബോട്ട് (ജൂലൈ 17, 1898 - ഡിസംബർ 9, 1991), നീ ബെർണൈസ് ആലീസ് അബ്ബോട്ട്, ഇരുപതാം നൂറ്റാണ്ടിലെ യുദ്ധകാലത്തെ സാംസ്കാരിക വ്യക്തികളുടെ ഛായാചിത്രങ്ങൾ, ന്യൂയോർക്ക് സിറ്റി വാസ്തുവിദ്യയുടെ ഫോട്ടോഗ്രാഫുകൾ, 1930 കളിലെ നഗര രൂപകൽപ്പന, 1940 മുതൽ 1960 വരെ ശാസ്ത്ര വ്യാഖ്യാനം എന്നിവയിലൂടെ പ്രശസ്തയായ ഒരു അമേരിക്കൻ ഫോട്ടോഗ്രാഫറായിരുന്നു.
ഒഹായോയിലെ സ്പ്രിംഗ്ഫീൽഡിൽ ജനിച്ച അബ്ബോട്ട് അവിടെ വിവാഹമോചിതയായ അമ്മ ലില്ലിയൻ ആലീസ് ബൺ (ചാൾസ് ഇ. അബോട്ട്, ചില്ലിക്കോത്ത് ഒഎച്ച്, 1886) വളർത്തി.
അവർ ഒഹിയോ സ്റ്റേറ്റ് യൂണിവേഴ്സിറ്റിയിൽ രണ്ട് സെമസ്റ്ററുകളിൽ ചേർന്നു.
പക്ഷേ 1918 ന്റെ തുടക്കത്തിൽ പ്രൊഫസർ ഒരു ഇംഗ്ലീഷ് ക്ലാസ് പഠിപ്പിക്കുന്ന ജർമ്മൻകാരനായതിനാൽ പുറത്താക്കപ്പെട്ടു.
പാരീസിൽ, ഫോട്ടോഗ്രാഫിയെക്കുറിച്ച് മുൻ അറിവില്ലാത്ത ഒരാളെ ആവശ്യമുള്ള മാൻ റേയുടെ സഹായിയായി.
റേയുടെ സഹ കലാകാരന്മാരുടെ ചായാചിത്രങ്ങൾ അബോട്ട് പ്രകാശനം നടത്തി.
യൂറോപ്പിലേക്കുള്ള യാത്ര, ഫോട്ടോഗ്രാഫി, കവിതകൾ
അവരുടെ യൂണിവേഴ്സിറ്റി പഠനങ്ങളിൽ നാടകവും ശില്പവും ഉൾപ്പെടുന്നു.
പാരീസിലും ബെർലിനിലും ശില്പം പഠിക്കാൻ രണ്ടുവർഷം ചെലവഴിച്ചു.
പാരീസിലെ അക്കാഡെമി ഡി ലാ ഗ്രാൻഡെ ചൗമിയർ , ബെർലിനിലെ പ്രഷ്യൻ അക്കാദമി ഓഫ് ആർട്സ് എന്നിവിടങ്ങളിൽ പഠിച്ചു.
ഈ സമയത്ത്, ഡുജുന ബാർൺസിന്റെ നിർദ്ദേശപ്രകാരം അവരുടെ ആദ്യത്തെ പേര് "ബെറനീസ്" എന്ന ഫ്രഞ്ച് അക്ഷരവിന്യാസം സ്വീകരിച്ചു.
വിഷ്വൽ ആർട്‌സിലെ അവരുടെ പ്രവർത്തനത്തിനുപുറമെ, പരീക്ഷണാത്മക സാഹിത്യ ജേണൽ ട്രാൻസിഷനിൽ അബ്ബോട്ട് കവിത പ്രസിദ്ധീകരിച്ചു.
1923-ൽ മാൻ റേയുടെ മോണ്ട്പർണാസെയിലെ പോർട്രെയിറ്റ് സ്റ്റുഡിയോയിൽ ഡാർക്ക്‌റൂം അസിസ്റ്റന്റായി ജോലിയിൽ പ്രവേശിച്ചപ്പോൾ അബ്ബോട്ട് ആദ്യമായി ഫോട്ടോഗ്രാഫിയുമായി ബന്ധപ്പെട്ടു.
പിന്നീട് അവൾ എഴുതി: "ഞാൻ വെള്ളത്തിൽ ഒരു താറാവ് പോലെ ഫോട്ടോഗ്രാഫിയിലേക്ക് പോയി. എനിക്ക് മറ്റൊന്നും ചെയ്യാൻ ആഗ്രഹമില്ലായിരുന്നു. "
റേ അവരുടെ ഡാർക്ക്‌റൂം ജോലിയിൽ മതിപ്പുളവായതിനാൽ സ്വന്തം ഫോട്ടോ എടുക്കാൻ തന്റെ സ്റ്റുഡിയോ ഉപയോഗിക്കാൻ അവരെ അനുവദിച്ചു.
1921-ൽ അവരുടെ ആദ്യത്തെ പ്രധാന ചിത്രങ്ങൾ പാരീസിയൻ ഗാലറിയിലെ ലെ സാക്രേ ഡു പ്രിന്റെംപ്സിലെ ഒരു എക്സിബിഷനിലായിരുന്നു.
കുറച്ചുകാലം ബെർലിനിൽ ഫോട്ടോഗ്രാഫി പഠിച്ച ശേഷം 1927-ൽ പാരീസിലേക്ക് മടങ്ങിയ അവർ സെർവാണ്ടോണിയിൽ രണ്ടാമത്തെ സ്റ്റുഡിയോ ആരംഭിച്ചു.
1928-ൽ പാരീസിൽ അബോട്ട് എടുത്ത അവരുടെ സുഹൃത്ത് മാർഗരറ്റ് സാർജന്റിന്റെ ഫോട്ടോ
ഫ്രഞ്ച് പൗരന്മാർ ( ജീൻ കോക്റ്റോ ), പ്രവാസികൾ ( ജെയിംസ് ജോയ്സ് ), നഗരത്തിലൂടെ കടന്നുപോകുന്ന മറ്റുള്ളവർ എന്നിവരുൾപ്പെടെ കലാപരവും സാഹിത്യപരവുമായ ലോകത്തെ ആളുകളായിരുന്നു അബോട്ടിന്റെ വിഷയങ്ങൾ.
സിൽവിയ ബീച്ച് പറയുന്നതനുസരിച്ച്,  "To be 'done' by Man Ray or Berenice Abbott meant you rated as somebody" " മാൻ റേ, ആൻഡ്രെ കെർട്ടസ്, പാരീസിലെ മറ്റുള്ളവർ എന്നിവരോടൊപ്പം "സലോൺ ഡി എൽ എസ്‌കലിയറിൽ" അബോട്ടിന്റെ ചിത്രങ്ങൾ (കൂടുതൽ ഔപചാരികമായി, പ്രീമിയർ സലൂൺ ഇൻഡെപെൻഡന്റ് ഡി ലാ ഫോട്ടോഗ്രാഫി), തീയറ്റർ ഡെസ് ചാംപ്സ്-എലിസീസിന്റെ ഗോവണിയിലും പ്രദർശിപ്പിച്ചിരുന്നു.
1928-1929 ൽ ബ്രസ്സൽസിലും ജർമ്മനിയിലും നടന്ന മോഡേണിസ്റ്റ് ഫോട്ടോഗ്രാഫിയുടെ പ്രദർശനങ്ങളിൽ അവരുടെ ഛായാചിത്രം അസാധാരണമായിരുന്നു.
1925-ൽ മാൻ റേ അവരെ യൂജിൻ അറ്റ്ജെറ്റിന്റെ ഫോട്ടോഗ്രാഫുകളിൽ പരിചയപ്പെടുത്തി.
അറ്റ്ജെറ്റിന്റെ സൃഷ്ടികളിൽ അവർക്ക് താൽപ്പര്യമുണ്ടായിരുന്നു.
1927-ൽ ഒരു ഛായാചിത്രത്തിനായി ഇരിക്കാൻ അദ്ദേഹത്തെ പ്രേരിപ്പിച്ചു.
1927-ൽ അദ്ദേഹത്തിന്റെ മരണസമയത്ത് യൂജിൻ അറ്റ്ജെറ്റിന്റെ സ്റ്റുഡിയോയിൽ അവശേഷിക്കുന്ന പ്രിന്റുകളും നെഗറ്റീവുകളും അവർ നേടി.
അറ്റ്ജെറ്റിന്റെ ആർക്കൈവിന്റെ ഭൂരിഭാഗവും സർക്കാർ സ്വന്തമാക്കി.
1920-ൽ അറ്റ്ജെറ്റ് 2,621 നെഗറ്റീവുകളും വിറ്റു.
അദ്ദേഹത്തിന്റെ സുഹൃത്തും മരണശാസനം നടത്താൻ ചുമതലപ്പെട്ടയാളും ആയ ആൻഡ്രെ കാൽമെറ്റ്സ് അദ്ദേഹത്തിന്റെ മരണശേഷം ഉടൻ തന്നെ 2,000 എണ്ണം കൂടി വിറ്റു.
ബാക്കിയുള്ളവ 1928 ജൂണിൽ വാങ്ങാൻ അബ്ബോട്ടിന് കഴിഞ്ഞു.
അതിന്റെ പ്രചാരത്തിനുള്ള പ്രവർത്തനങ്ങൾ വേഗത്തിൽ ആരംഭിച്ചു.
അവലംബം Cited sources കൂടുതൽ വായനയ്ക്ക് Butet-Roch, Laurence, "Berenice Abbott: Writing Her Own History," The New York Times, May 6, 2015 Documentary Film: Berenice Abbott: A View of the Twentieth Century (1992) Hillstrom, L. C., Hillstrom, K. (1999).
Contemporary women artists .
Detroit: St. James Press.
Van Haaften, Julia (2018).
Berenice Abbott: A Life in Photography , W. W. Norton Company.
ISBN 0393292789 , ISBN 978-0393292787 .
പുറത്തേക്കുള്ള കണ്ണികൾ ബെറനീസ് അബ്ബോട്ട് എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Corinne, Tee A. "Berenice Abbott" ( GLBTQ: An encyclopedia of gay, lesbian, transgender and queer culture. ) Teicher, Jessica E. "Inspired by Berenice Abbott" Archived 2009-06-19 at the Wayback Machine .
"Berenice Abbott's Photographic Prints" (Commerce Graphics Ltd, Inc.) Berenice Abbott (The Museum of Modern Art) Get the Picture: Berenice Abbott Archived 2020-07-22 at the Wayback Machine .
(Minneapolis Institute of Art) Berenice Abbott (Archives of Women Artists, Research and Exhibitions)
ബെറി ഗോർഡി
ഒരു അമേരിക്കൻ സംഗീത സംവിധായകനും ഗാനരചയിതാവുമാണ് ബെറി ഗോർഡി ജൂനിയർ.
(ജനനം നവംബർ 28, 1929) .
മോടോൺ റെക്കോഡ് ലേബലിന്റെയും അതിന്റെ അനുബന്ധ ശാഖകളുടെയും സ്ഥാപകനായ ഗോർഡി സഹസ്രാബ്ദങ്ങളോം ഏറ്റവും കൂടുതൽ വരുമാനം നേടിയിരുന്ന ആഫ്രിക്കൻ- അമേരിക്കൻ ബിസിനസ്സുകാരനായിരുന്നു.
യോഹന്നാൻ പന്ത്രണ്ടാമൻ മാർപ്പാപ്പ ഇംഗ്ലീഷ് വിലാസം https://ml.wikipedia.org/wiki/Pope_John_XII
പൊതുവർഷം 955 ഡിസംബർ 16 മുതൽ എട്ടരവർഷക്കാലം കത്തോലിക്കാ സഭയുടെ തലവനായ മാർപ്പാപ്പയുടെ പദവി വഹിച്ച വ്യക്തിയാണ് യോഹന്നാൻ പന്ത്രണ്ടാമൻ (ജനനം: 930 അല്ലെങ്കിൽ 937; മരണം: 14 മേയ് 964).
കേവലം പതിനെട്ടു വയസ്സു മാത്രമുള്ളപ്പോൾ മാർപ്പാപ്പ പദവിയിലെത്തിയ അദ്ദേഹത്തിന്റെ പൂർവനാമം 'ഒട്ടാവിയാനോ' എന്നായിരുന്നു.
റോമിലെ തസ്കലം പ്രഭുക്കന്മാരുടേയും പേപ്പൽ രാഷ്ട്രീയത്തെ അരനൂറ്റാണ്ടോളം നിയന്ത്രിച്ചിരുന്ന 'തിയോഫൈലാക്ട്' കുടുംബത്തിന്റേയും പശ്ചാത്തലമുള്ള വ്യക്തിയായിരുന്നു യോഹന്നാൻ.
മാർപ്പാപ്പ പദവിക്കൊപ്പം റോമിന്റെ സിവിൽ ഭരണാധികാരവും അദ്ദേഹത്തിന്റെ ചുമതലയിലായിരുന്നു.
യോഹന്നാന്റെ പാപ്പാവാഴ്ച, അതിരുവിട്ട അധാർമ്മികതയുടേയും അസാന്മാഗ്ഗികതയുടേയും ലൗകികതയുടേയും പേരിൽ കുപ്രസിദ്ധി നേടി.
"സംസ്കാരശൂന്യനും അസാന്മാർഗ്ഗിയും ആയ മനുഷ്യൻ" (a coarse, immoral man) എന്ന് ഈ മാർപ്പാപ്പയെ വിശേഷിപ്പിക്കുന്ന കത്തോലിക്കാ വിജ്ഞാനകോശം, അദ്ദേഹത്തിന്റെ നടപടികൾ മാർപ്പാപ്പയുടെ വസതിയായ ലാറ്ററൻ കൊട്ടാരത്തിനു വേശ്യാലയമെന്ന ദുഷ്പേരുണ്ടാക്കിയതായും, അക്കാലത്തു റോമിൽ കൊടികുത്തിവാണ സദാചാരഭ്രംശം വ്യാപകമായ വിമർശനത്തിനു വിഷയമായതായും പറയുന്നു.
റോമിനടുത്തുള്ള ചെറിയൊരു പട്ടണമായ തസ്കുലമിലെ തിയോഫൈലാക്ട് പ്രഭുവും പത്നി തിയൊഡോറയും അവരുടെ അനന്തരഗാമികളും പത്താം നൂറ്റാണ്ടിലുടനീളം മാർപ്പാപ്പാമാരുടെ തെരഞ്ഞെടുപ്പിലും ഭരണത്തിലും മുഖ്യസ്വാധീനമായിരുന്നു.
904-ൽ സെർജിയസ് മൂന്നാമനെ മാർപ്പാപ്പ പദവിയിലെത്തിക്കുന്നതിൽ നിർണ്ണായകമായ പങ്കു വഹിച്ച തിയോഫൈലാക്ട്, സെർജിയസിന്റെ ഭരണത്തിൽ ഉന്നതസ്ഥാനം നേടുകയും ക്രമേണ റോമിന്റെ ഭരണാധികാരി തന്നെ ആവുകയും ചെയ്തു.
തിയോഫൈലാക്ടിന്റെ പെണ്മക്കളായ മറോസിയയും തിയൊഡോറായും, പിൽക്കാലത്തെ പേപ്പൽ രാഷ്ട്രീയത്തെ ഏറെ സ്വാധീനിച്ചു.
ഇംഗ്ലീഷ് ചരിത്രകാരൻ എഡ്‌വേഡ് ഗിബ്ബൺ അവരെ 'വേശ്യാസോദരികൾ' (sister prostitutes) എന്നു വിശേഷിപ്പിക്കുന്നു.
മറോസിയായുടെ മകൻ യോഹന്നാൻ പതിനൊന്നാമൻ പൊതുവർഷം 931-ൽ 20-ആം വയസ്സിൽ മാർപ്പാപ്പ ആയി.
ചില സമകാലീനസാക്ഷ്യങ്ങൾ അനുസരിച്ച്, സെർജിയസ് മൂന്നാമൻ മാർപ്പാപ്പ ആയിരുന്നു അദ്ദേഹത്തിന്റെ പിതാവ്.
അപ്പോഴേയ്ക്ക് സ്വയം റോമിന്റെ ഭരണാധികാരിയുടെ പദവിയിലെത്തിയിരുന്ന അമ്മ മറോസിയയുടെ സമ്പൂർണ്ണ സ്വാധീനത്തിലായിരുന്നു യോഹന്നാൻ പതിനൊന്നാമന്റെ ഭരണം.
932-ൽ റോമിന്റെ ഭരണം, മറ്റൊരു കാമുകനിൽ അവർക്കു പിറന്നിരുന്ന മകൻ ആൽബെറിക് രണ്ടാമൻ മറോസിയയിൽ നിന്നു പിടിച്ചെടുത്തതോടെ യോഹന്നാൻ പതിനൊന്നാമന്റെ മാർപ്പാപ്പ പദവി പരുങ്ങലിലായി.
തുടർന്ന് 3 വർഷക്കാലം നാമമാത്രമായ അധികാരത്തിൽ സഹോദരന്റെ തടവുകാരനായിക്കഴിഞ്ഞ ഈ മാർപ്പാപ്പ 935 അവസാനം മരിച്ചു.
തുടർന്നു മാർപ്പാപ്പാമാരായ ലിയോ ഏഴാമൻ, സ്റ്റീഫൻ എട്ടാമൻ, മാരിനസ് രണ്ടാമൻ, അഗാപ്പീറ്റസ് രണ്ടാമൻ എന്നിവരുടെ തെരഞ്ഞെടുപ്പുകളും ഭരണവും ആൽബെറിക്ക് രണ്ടാമന്റെ സ്വാധീനത്തിലായിരുന്നു.
അഗാപ്പീറ്റസ് രണ്ടാമന്റെ വാഴ്ചക്കിടെ, 954-ൽ ആൽബെറിക്ക് രണ്ടാമൻ മരിച്ചു.
തുടർന്ന്, അദ്ദേഹത്തിനു വിവാഹബാഹ്യമായി പിറന്ന മകൻ മകൻ ഒട്ടാവിയാനോ റോമിന്റെ ഭരണാധിപനായി.
അഗാപ്പീറ്റസ് രണ്ടാമന്റെ കാലശേഷം ഒട്ടാവിയാനോയ്ക്ക് മാർപ്പാപ്പ സ്ഥാനം നൽകിക്കൊള്ളമെന്ന് റോമിലെ പ്രഭുക്കന്മാരെക്കൊണ്ട് പത്രോസിന്റെ ഭദ്രാസനപ്പള്ളിയിൽ വച്ച് സത്യം ചെയ്യിച്ചിട്ടാണ് ആൽബെറിക് മരിച്ചത്.
955-ൽ അഗാപ്പീറ്റസ് മരിച്ചതോടെ, ഈ വാഗ്ദാനമനുസരിച്ച് ഒട്ടാവിയാനോ മാർപ്പാപ്പ പദവിയിലെത്തി.
യോഹന്നാൻ പന്ത്രണ്ടാമൻ എന്ന പേരും അദ്ദേഹം സ്വീകരിച്ചു.
എന്നാൽ റോമിന്റെ ഭരണാധികാരി കൂടിയായി തുടർന്ന അദ്ദേഹം, ആ നിലക്കുള്ള അധികാരപ്രയോഗത്തിൽ 'ഒട്ടാവിയാനോ' എന്ന പഴയ പേര് ഉപയോഗിക്കുന്നതു തുടർന്നിരുന്നു.
പാശ്ചാത്യക്രിസ്തീയതയുടെ നേതൃത്വത്തിൽ എത്തിയ ശേഷവും യോഹന്നാൻ പന്ത്രണ്ടാമന്റെ ശ്രദ്ധ പ്രധാനമായും നായാട്ടിലും സ്വന്തം ആസക്തികൾ പിന്തുടരുന്നതിലും ആയിരുന്നു.
ഒപ്പം രാഷ്ട്രീയമായ പ്രശ്നങ്ങളും അദ്ദേഹത്തെ അലട്ടി.
പിതാവിനു തീർത്തും വഴങ്ങിയിരുന്ന റോമിലെ പ്രഭുവർഗ്ഗത്തെ നിയന്ത്രണത്തിൽ നിർത്താൻ അദ്ദേഹം പണിപ്പെട്ടു.
ഇറ്റലിയിലെ രാജാവ് ബെരഞ്ഞർ രണ്ടാമൻ, പേപ്പൽ അധികാരമേഖല ആക്രമിക്കാൻ തുടങ്ങിയതും പ്രശ്നമായി.
ഈ സ്ഥിതിയിൽ മാർപ്പാപ്പ ജർമ്മനിയിലെ രാജാവ് ഒട്ടോ ഒന്നാമന്റെ സഹായം തേടി.
962 ജനുവരിയിൽ സൈന്യസമേതം റോമിലെത്തിയ ഒട്ടോ, ബെരഞ്ഞറുടെ ആക്രമണത്തെ തുരത്തി.
ഒട്ടോയുമായി മൈത്രീസഖ്യത്തിൽ ഏർപ്പെട്ട മാർപ്പാപ്പ അദ്ദേഹത്തെ റോമാസാമ്രാട്ടായി കിരീടം ധരിപ്പിച്ചു.
പൊങ്ങച്ചത്തിലും വ്യഭിചാരത്തിലും മുഴുകിയുള്ള ജീവിതം നിർത്താൻ യോഹന്നാനെ ഉപദേശിച്ചിട്ടാണ് സാമ്രാട്ട് റോമിൽ നിന്നു മടങ്ങിയത്.
ഈ ഉപദേശം യോഹന്നാൻ അവഗണിച്ചു.
മാത്രമല്ല, ഇറ്റലിയിൽ ഒട്ടോയുടെ സ്വാധീനം വർദ്ധിക്കുന്നത് അദ്ദേഹത്തെ പരിഭ്രാന്തനാക്കുകയും ചെയ്തു.
സാമ്രാട്ടിനെതിരെ സഖ്യം തേടി അദ്ദേഹം ഹങ്കറിയിലെ മാഗ്യാർമാരുടേയും ബൈസാന്തിയൻ ഭരണാധികാരികളുടേയും അടുത്ത് ദൂതന്മാരെയും അയച്ചു.
ഇറ്റലിയിലെ രാജകുമാരൻ അഡാൽബെർട്ടുമായും അദ്ദേഹം ചർച്ച തുടങ്ങി.
മാർപ്പാപ്പയുടെ ദൂതന്മാർ സാമ്രാട്ടിന്റെ പിടിയിലായതോടെ ചതി തിരിച്ചറിഞ്ഞ ഒട്ടോ മാർപ്പാപ്പയുമായി ഇടഞ്ഞു.
കാര്യങ്ങൾ വിശദീകരിക്കാൻ യോഹന്നാൻ ദൂതന്മാരെ അയച്ചെങ്കിലും  വിശദീകരണങ്ങൾ ഒട്ടോയെ തൃപ്തിപ്പെടുത്തിയില്ല.
റോമിലെ അപചയം അതിരുവിടുന്നതറിഞ്ഞ സാമ്രാട്ട്, 963-ൽ സൈന്യസമേതനായി വീണ്ടും നഗരത്തിൽ പ്രവേശിച്ചു.
ജർമ്മനിയിലെ പുരോഹിതന്മാരുടെ പിന്തുണ ഇക്കാര്യത്തിൽ അദ്ദേഹത്തിനുണ്ടായിരുന്നു.
ഒട്ടോക്കെതിരെ സൈനികമായ ചെറുത്തു നില്പിനു പദ്ധതിയിട്ട മാർപ്പാപ്പ , അതു പ്രായോഗികമല്ലെന്ന തിരിച്ചറിവിൽ പേപ്പൽ ഖജനാവുമായി ടൈബർ നദി കടന്നു പലായനം ചെയ്തു.
തുടർന്ന് ഒരു സൂനഹദോസ് വിളിച്ചുകൂട്ടിയ സാമ്രാട്ട്, അതിൽ സന്നിഹിതനായി ആരോപണങ്ങൾക്കു മറുപടി പറയാൻ മാർപ്പാപ്പയോട് ആവശ്യപ്പെട്ടു.
എന്നാൽ സാമ്രാട്ട് വിളിച്ചുകൂട്ടിയ സൂനഹദോസിന്റെ ആധികാരരികത അംഗീകരിക്കാതിരുന്ന യോഹന്നാൻ അതിനു തയ്യാറാതെ റോമിനടുത്തുള്ള കമ്പാഞ്ഞ മലഞ്ചെരുവിൽ നായാട്ടിനു പോയി.
മാർപ്പാപ്പയെ അസാന്നിദ്ധ്യത്തിൽ വിചാരണചെയ്ത സൂനഹദോസ് അദ്ദേഹത്തെ സ്ഥാനഭ്രഷ്ടനാക്കി ലിയോ എട്ടാമൻ എന്ന പേരിൽ മറ്റൊരു മാർപ്പാപ്പയെ തെരഞ്ഞെടുത്തു.
നഗരത്തിൽ യോഹന്നാൻ മാർപ്പാപ്പയുടെ പക്ഷപാതികളും എതിരാളികളും ചേരിതിരിഞ്ഞു.
ഒട്ടോക്കെതിരെ പക്ഷപാതികൾ സംഘടിപ്പിച്ച ലഹള വലിയ ആൾനാശത്തോടെ അടിച്ചമർത്തപ്പെട്ടു.
എന്നാൽ സാമ്രാട്ട് റോം വിട്ടുപോയതിനെ തുടർന്ന് 964 ഫെബ്രുവരിയിൽ പരിവാരസമേതം യോഹന്നാൻ മാർപ്പാപ്പ നഗരത്തിൽ മടങ്ങിയെത്തി.
അതോടെ സ്ഥിതി പരുങ്ങലിലായ 'എതിർപാപ്പ' ലിയോ എട്ടാമൻ നഗരം വിട്ടോടി.
തന്നെ സ്ഥാനഭ്രഷ്ടനാക്കിക്കൊണ്ടുള്ള തീരുമാനത്തെ യോഹന്നാൻ അസാധുവായി പ്രഖ്യാപിച്ചു.
അധികാരം വീണ്ടും ഉറച്ചതിനെ തുടർന്ന്, സാമ്രാട്ടുമായി പുതിയ അനുരഞ്ജനത്തിനു ശ്രമിച്ച യോഹന്നാൻ അദ്ദേഹത്തിന്റെ അടുത്തേക്ക് ദൂതന്മാരെ അയച്ചു.
എന്നാൽ താമസിയാതെ മാർപ്പാപ്പ മരിച്ചതിനാൽ ആ വഴിക്കുള്ള നീക്കങ്ങൾ പുരോഗമിച്ചില്ല.
965 മേയ് 14-ആം തിയതി യോഹന്നാൻ പന്ത്രണ്ടാമൻ മാർപ്പാപ്പ മരിച്ചു.
റോമിനു പുറത്തൊരിടത്തു വ്യഭിചാരത്തിൽ ഏർപ്പെട്ടിരിക്കെയായിരുന്നു മരണമെന്നാണ് സമകാലീനസാക്ഷ്യം.
കാമുകിയുടെ ഭർത്താവു കൊലചെയ്തതാണെന്നും രക്തമൂർച്ഛ പിടിപെട്ടു മരിച്ചതാണെന്നും കരണക്കുറ്റിയിൽ സാത്താൻ പ്രഹരിച്ചതാണെന്നും ഭാഷ്യങ്ങളുണ്ട്.
വിഖ്യാത ഇംഗ്ലീഷ് ചരിത്രകാരൻ എഡ്‌വേഡ് ഗിബ്ബൺ , കുപ്രസിദ്ധനായ ഈ മാർപ്പാപ്പയുടെ ഭരണത്തെ 'ജോർജിയൻ' ഇംഗ്ലണ്ടിലെ പുരോഹിതവിരുദ്ധഫലിതം ഉപയോഗിച്ചു വിവരിക്കുന്നു.
ഈ വിവരണം പത്താം നൂറ്റാണ്ടിലെ പേപ്പൽ രാഷ്ട്രീയത്തെ പൊതുവായും യോഹന്നാന്റെ പന്ത്രണ്ടാമന്റെ ഭരണത്തെ പ്രത്യേകമായും പരിഗണിക്കുന്നു:-
മരോസിയ എന്നും തിയൊഡോറ എന്നും പേരുകളുള്ള വേശ്യാസോദരികളുടെ സ്വാധീനത്തിനു പിന്നിൽ അവരുടെ സമ്പത്തും സൗന്ദര്യവും, രാജനീതിയിലേയും കാമകലയിലേയും ഉപാജാപങ്ങളിൽ കാട്ടിയ മിടുക്കും ആയിരുന്നു.
അവരുടെ കാമുകന്മാരിൽ ഏറ്റവും ചുറുചുറുക്കു കാട്ടിയവർക്കുള്ള സമ്മാനമായി മാർപ്പാപ്പയുടെ കിരീടം...........
മരോസിയായുടെ ജാരപുത്രൻ,  പേരക്കിടാവ്, പേരക്കിടാവിന്റെ മകൻ എന്നിവരുടെ അസാധാരണവംശാവലി പത്രോസിന്റെ സിംഹാസത്തിൽ ഇരുന്നു.
ഇവരിൽ രണ്ടാമൻ പാശ്ചാത്യസഭയുടെ തലവനായത് 19 വയസ്സുള്ളപ്പോഴാണ്.
അവന്റെ യുവത്വത്തിന്റേയും പൗരുഷത്തിന്റേയും നിറക്കൂട്ട് കുറ്റമറ്റതായിരുന്നു; റോമിലെ ഒരു സൂനഹദോസിൽ മഹാനായ ഒട്ടോസാമ്രാട്ടിന്റെ സാന്നിദ്ധ്യത്തിൽ അവനെതിരെ ഉന്നയിക്കപ്പെട്ട ആരോപണങ്ങൾക്കു തെളിവു കൊടുക്കാൻ വിവിധരാജ്യങ്ങളിൽ നിന്നു വന്ന തീർത്ഥാടകർക്കു കഴിയുമായിരുന്നു.
തന്റെ പദവിയുടെ ചമയങ്ങളും മര്യാദകളും അയാൾ അവഗണിച്ചിരുന്നതിനാൽ, കുടിച്ച മദ്യവും, ചൊരിഞ്ഞ ചോരയും, ഉണർത്തിയ പ്രേമങ്ങളും, അതിരില്ലാത്ത നായാട്ടുഭ്രമവും അയാൾക്ക് ചേരാത്തതായില്ല.
മറയില്ലാതെ നടത്തിയ 'വിശുദ്ധിവില്പന'(simony) പോലും തെല്ലൊരു വിഷമം ഉണ്ടാക്കിയെങ്കിലായി.
ജൂപ്പിറ്ററിന്റേയും വീനസിന്റേയും പേരിൽ അയാൾ ദൈവദൂഷണപരമായി ആണയിട്ടിരുന്നതും ഒരുപക്ഷേ, ഗൗരവത്തോടെ ആയിരിക്കണമെന്നില്ല.
എന്നാൽ മരോസിയയുടെ ചെറുമകൻ റോമിലെ കുടുംബിനിമാരുമായി പരസ്യവ്യഭിചാരത്തിൽ ജീവിച്ചിരുന്നു എന്നും ലാറ്ററൻ കൊട്ടാരം വേശ്യാവൃത്തിയുടെ പാഠശാല ആയിരുന്നെന്നും മാനഭംഗപ്പെടുത്തപ്പെട്ട കന്യകമാരേയും വിധവകളേയും സംബന്ധിച്ച ജനാപവാദം സ്ത്രീതീർത്ഥാടകരെ പത്രോസിന്റെ കബറിടം സന്ദർശിക്കുന്നതിൽ നിന്നു പിന്തിരിപ്പിച്ചിരുന്നു എന്നും വായിച്ച് നാം അത്ഭുതപ്പെടുന്നു.
ഭക്തകൃത്യത്തിൽ ഏർപ്പെട്ടിരിക്കെ പത്രോസിന്റെ പിൻഗാമി തങ്ങളെ ആക്രമിച്ചെങ്കിലോ എന്നായിരുന്നു അവരുടെ പേടി.
ലാറ്ററൻ കൊട്ടാരത്തിൽ സംഘടിക്കപ്പെട്ട വിഷയാസക്തിയുടെ ലഹരിക്കൂത്തുകളാണ് (orgies of debauchery) യോഹന്നാന്റെ വാഴ്ചയെ ശ്രദ്ധേയമാക്കിയതെന്നു ചരിത്രകാരനായ വിൽ ഡുറാന്റ് നിരീക്ഷിക്കുന്നു.
മെത്രാന്മാരുടെ നിയമനത്തിനു യോഹന്നാൻ  കൈക്കൂലി വാങ്ങിയതായും, പത്തു വയസ്സുള്ള ഒരു കുട്ടിയെ മെത്രാനാക്കിയതായും, പിതാവിന്റെ ഉപനാരിമാരും വിധവയുമായും പോലും അഗമ്യഗമനത്തിൽ (incest) ഏർപ്പെട്ടതായും ജർമ്മൻ ചക്രവർത്തി ഒട്ടോ റോമിൽ വിളിച്ചുകൂട്ടിയ സൂനഹദോസിൽ ആരോപിക്കപ്പെട്ടു.
958-ൽ ഇറ്റലിയിലെ സുബിയാക്കോ സാന്യാസാശ്രമത്തിനു പ്രത്യേകാവകാശങ്ങൾ അനുവദിച്ചു കൊടുത്ത യോഹന്നാൻ പന്ത്രണ്ടാമൻ താഴെപ്പറയുന്ന വ്യവസ്ഥകൾക്കു വിധേയമായാണ് അതു ചെയ്തത്:
"നമ്മുടെ ആത്മാവിനും നമ്മുടെ പിൻഗാമികളുടെ ആത്മാക്കൾക്കും വേണ്ടി വൈദികരും സന്യാസികളും എല്ലാദിവസവും "കർത്താവേ കനിയേണമേ" നൂറുവട്ടവും "ക്രിസ്തുവേ കനിയേണമേ" നൂറുവട്ടവും ചൊല്ലണം;  നമ്മുടെ ആത്മാവിന്റെ പാപമോചനത്തിനും നമ്മുടെ പിൻഗാമികളുടെ ആത്മാക്കളുടെ പാപമോചനത്തിനുമായി ആഴ്ചയിൽ മൂന്നു പ്രാവശ്യം വൈദികർ സർവ്വശക്തനായ ദൈവത്തിന് പരിശുദ്ധ കുർബ്ബാന അർപ്പിക്കുകയും വേണം."
൧ ഇതൊക്കെയാണെങ്കിലും "ദാർശനികദൃഷ്ടിയിൽ പുരോഹിതന്മാരുടെ പാപങ്ങൾ അവരുടെ പുണ്യങ്ങളോളം അപകടകരമല്ല" എന്ന നിരീക്ഷണത്തിലാണ് ഗിബ്ബൺ ഈ വിമർശനം അവസാനിപ്പിക്കുന്നത്.
("....but to a philosophic eye, the vices of the clergy are far less dangerous than their virtues." അവലംബം 1 2 3 എഡ്‌വേഡ് ഗിബ്ബൺ , റോമാസാമ്രാജ്യത്തിന്റെ തളർച്ചയും തകർച്ചയും, അദ്ധ്യായം 49 ↑ ബെർട്രാൻഡ് റസ്സൽ , പാശ്ചാത്യ തത്ത്വചിന്തയുടെ ചരിത്രം , (പുറം 398) 1 2 3 യോഹന്നാൻ പന്ത്രണ്ടാമൻ മാർപ്പാപ്പ , കത്തോലിക്കാ വിജ്ഞാനകോശത്തിലെ ലേഖനം 1 2 വിവിയൻ ഗ്രീൻ, "എ ന്യൂ ഹിസ്റ്ററി ഓഫ് ക്രിസ്റ്റ്യാനിറ്റി (പുറങ്ങൾ 64-65) 1 2 3 വിൽ ഡുറാന്റ് , "വിശ്വാസത്തിന്റെ യുഗം", ദ സ്റ്റോറി ഓഫ് സിവിലിസേഷൻ , നാലാം ഭാഗം (പുറം 538) ↑ കെന്നത്ത് സ്കോട്ട് ലട്ടൂറെറ്റ്, "എ ഹിസ്റ്ററി ഓഫ് ക്രിസ്റ്റ്യാനിറ്റി (പുറം 465) ↑ Diarmaid Macculloch, "ക്രിസ്റ്റ്യാനിറ്റി: ദ ഫസ്റ്റ് ത്രീ തൗസന്റ് ഇയേഴ്സ്" (പുറങ്ങൾ 360-61) - "Edward Gibbon had some good clean anti-clerical Georgian fun, describing the most notorious of them, John XII...."
യോഹന്നാൻ ശ്ലീഹാ ഇംഗ്ലീഷ് വിലാസം https://ml.wikipedia.org/wiki/John_the_Apostle
യേശുവിന്റെ പന്ത്രണ്ട് അപ്പോസ്തലന്മാരിലൊരാളാണ് യോഹന്നാൻ ശ്ലീഹാ (ഇംഗ്ലീഷ്: John the Apostle ).
മറ്റൊരു അപ്പോസ്തോലനായ യാക്കോബ് ശ്ലീഹാ ഇദ്ദേഹത്തിന്റെ സഹോദരനാണ്.
അപ്പോസ്തലസംഘത്തിൽ വെച്ച് ഏറ്റവും പ്രായം കുറഞ്ഞ ആളും ഏറ്റവും ഒടുവിൽ മരണമടഞ്ഞതും യോഹന്നാനായിരുന്നു.
മറ്റ് അപ്പോസ്തലന്മാരെല്ലാം രക്തസാക്ഷികളായി മരണമടഞ്ഞപ്പോൾ സ്വാഭാവിക മരണം വരിച്ച ഏക അപ്പോസ്തലനാണ് യോഹന്നാൻ.
യോഹന്നാന്റെ സുവിശേഷവും യോഹന്നാന്റെ പേരിലുള്ള മൂന്നു ലേഖനങ്ങളും വെളിപാട് പുസ്തകവും എഴുതിയത് അപ്പോസ്തലനായിരുന്ന ഈ യോഹന്നാൻ തന്നെയാണെന്നാണ് പരമ്പരാഗതമായി അംഗീകരിച്ചു വരുന്നത്.
അതിനാൽ ഇദ്ദേഹത്തെ സുവിശേഷകനായ യോഹന്നാൻ (John the Evangelist) എന്നും വിളിക്കാറുണ്ട്. 'യേശു സ്നേഹിച്ച ശിഷ്യൻ' എന്നാണ് യോഹന്നാൻ തന്നെക്കുറിച്ച് തന്റെ സുവിശേഷത്തിൽ രേഖപ്പെടുത്തിയിരിക്കുന്നത്.
യോഹന്നാൻ എഴുതിയ സുവിശേഷം ഇംഗ്ലീഷ് വിലാസം https://ml.wikipedia.org/wiki/Gospel_of_John പുതിയ നിയമം മത്തായി എഴുതിയ സുവിശേഷം മർക്കോസ്‌ എഴുതിയ സുവിശേഷം ലൂക്കാ എഴുതിയ സുവിശേഷം യോഹന്നാൻ എഴുതിയ സുവിശേഷം അപ്പസ്തോലന്മാരുടെ പ്രവർത്തനങ്ങൾ റോമാക്കാർക്കെഴുതിയ ലേഖനം കോറിന്തോസുകാർക്ക് എഴുതിയ ഒന്നാം ലേഖനം കോറിന്തോസുകാർക്ക് എഴുതിയ രണ്ടാം ലേഖനം ഗലാത്തിയാക്കാർക്ക് എഴുതിയ ലേഖനം എഫേസോസുകാർക്ക് എഴുതിയ ലേഖനം ഫിലിപ്പിയർക്ക് എഴുതിയ ലേഖനം കൊളോസോസുകാർക്ക് എഴുതിയ ലേഖനം തെസലോനിക്കാക്കാർക്ക് എഴുതിയ ഒന്നാം ലേഖനം തെസലോനിക്കാക്കാർക്ക് എഴുതിയ രണ്ടാം ലേഖനം തിമോത്തിയോസിനെഴുതിയ ഒന്നാം ലേഖനം തിമോത്തിയോസിനെഴുതിയ രണ്ടാം ലേഖനം തീത്തോസിനെഴുതിയ ലേഖനം ഫിലമോനെഴുതിയ ലേഖനം ഹെബ്രായർക്കെഴുതിയ ലേഖനം കാതോലിക ലേഖനങ്ങൾ യാക്കോബ്‌ എഴുതിയ ലേഖനം പത്രോസ് എഴുതിയ ഒന്നാം ലേഖനം പത്രോസ് എഴുതിയ രണ്ടാം ലേഖനം യോഹന്നാൻ എഴുതിയ ഒന്നാം ലേഖനം യോഹന്നാൻ എഴുതിയ രണ്ടാം ലേഖനം യോഹന്നാൻ എഴുതിയ മൂന്നാം ലേഖനം യൂദാ ശ്ലീഹാ എഴുതിയ ലേഖനം യോഹന്നാനു ലഭിച്ച വെളിപാട്‌ This box: view talk edit
ക്രിസ്തീയബൈബിളിൽ പുതിയനിയമത്തിലെ നാലു സുവിശേഷങ്ങളിൽ അവസാനത്തേതാണ് യോഹന്നാൻ എഴുതിയ സുവിശേഷം .
യേശുവിനു മുന്നേ വഴിയൊരുക്കാൻ വന്നവനായി പറയപ്പെട്ട സ്നാപകയോഹന്നാന്റെ സാക്ഷ്യത്തിൽ തുടങ്ങി യേശുവിന്റെ മരണം , ദേഹസംസ്കാരം പുനരുത്ഥാനം, ഉത്ഥാനാനന്തര പ്രത്യക്ഷങ്ങൾ എന്നിവ വരെയുള്ള സംഭവങ്ങളുടെ ആഖ്യാനമാണിത്.
ഏതെങ്കിലും പുതിയനിയമഗ്രന്ഥത്തെക്കുറിച്ച് ലഭ്യമായതിൽ ഏറ്റവും പഴയ രേഖയായി കരുതപ്പെടുന്ന റൈലാൻഡ് ഗ്രന്ഥശാലാ പപ്പൈറസ് - യോഹന്നാന്റെ സുവിശേഷം 18:31-33-ന്റെ ശകലങ്ങൾ അടങ്ങുന്ന ഇത് ക്രി.
125-ൽ എഴുതപ്പെട്ടതായി കരുതപ്പെടുന്നു.
ഇതിന്റെ കർതൃത്വം അജ്ഞാതമായിരിക്കുന്നു.
കൃതിയിലെ തന്നെ അവകാശവാദം അനുസരിച്ച് (21:21) "യേശു സ്നേഹിച്ച ശിഷ്യനായ" യോഹന്നാന്റെ സാക്ഷ്യത്തിലാണ് ഇതിന്റെ ഉല്പത്തി.
സുവിശേഷത്തിൽ പേരെടുത്തു പറയാത്ത ഈ ശിഷ്യൻ പത്രോസിനെപ്പോലെ തന്നെ യേശുവിന്റെ ഏറ്റവും അടുത്ത അനുയായികളിൽ ഒരാളായിരുന്നു.
യേശുവിന്റെ പന്ത്രണ്ട് അപ്പസ്തോലന്മാരിൽ ഒരാളായ യോഹന്നാൻ ആണ് ഇതു രചിച്ചത് എന്ന പാരമ്പര്യം ആദിമസഭയിൽ നിലവിലുണ്ടായിരുന്നു.
യോഹന്നാന്റെ നിലവിലുള്ള 3 ലേഖനങ്ങളുമായി ശൈലിയിലും ഉള്ളടക്കത്തിലും സാമ്യം പ്രകടിപ്പിക്കുന്ന ഈ കൃതിയെ വ്യാഖ്യാതാക്കൾ ആ ലേഖനങ്ങൾക്കൊപ്പം ചേർത്തു പരിഗണിക്കുന്നു.
ആധുനിക പണ്ഡിതന്മാരിൽ ഭൂരിപക്ഷവും ഈ കൃതികളെ യേശുശിഷ്യനായ യോഹന്നാന്റെ രചനകളായി കണക്കാക്കുന്നില്ല.
ഇതിനെക്കുറിച്ച് ഒന്നും പറയുക വയ്യെന്ന നിലപാടാണ് പല പണ്ഡിതന്മാർക്കും.
ഈ സുവിശേഷത്തിന്റെ രചനയ്ക്കു അവസരമൊരുക്കിയ പാരമ്പര്യശ്രേണി കണ്ടെത്തുന്നതിൽ റെയ്മൺ ഇ ബ്രൗൺ കാര്യമായ സംഭാവന നൽകി.
90-നടുത്തുള്ള ഇതിന്റെ രചനാകാലത്ത് പള്ളികളും സിനഗോഗുകളും തമ്മിൽ നടന്നു കൊണ്ടിരുന്ന സംവാദം ഇതിലെ പ്രഭാഷണങ്ങളിൽ പ്രതിഫലിക്കുന്നു.
യഹൂദമത്തിനുള്ളിലെ ഒരു പ്രസ്ഥാനം എന്ന നിലയിലായിരുന്നു ക്രിസ്തുമതത്തിന്റെ തുടക്കമെങ്കിലും ക്രമേണ അവ വഴിപിരിഞ്ഞുപോവുകയും അവയ്ക്കിടയിൽ കടുത്ത ശത്രുത നിലവിൽ വരുകയും ചെയ്തു.
രാഷ്ട്രാന്തരവ്യാപ്തിയുള്ള ഒരു ധാർമ്മികമുന്നേറ്റം എന്ന നിലയിലല്ലാതെ, യഹൂദമതവുമായുള്ള ശത്രുതയെ ആധാരമാക്കിയാണ് ക്രിസ്തീയസമൂഹം അപ്പോഴും സ്വന്തം അസ്തിത്വത്തെ നിർവചിച്ചിരുന്നത് എന്നാണ് ഈ സുവിശേഷത്തിലെ ചില പ്രഭാഷണങ്ങൾ നൽകുന്ന സൂചന.
പുതിയനിയമത്തിലെ ആദ്യത്തെ മൂന്നു ഗ്രന്ഥങ്ങളായ സമാന്തരസുവിശേഷങ്ങളിൽ കാണുന്നതിനേക്കാൾ ഉദാത്തമായ ക്രിസ്തുശാസ്ത്രമാണ് നാലാമത്തേതായ യോഹന്നാന്റെ സുവിശേഷത്തിൽ ഉള്ളത്.
എല്ലാ സൃഷ്ടിയുടേയും കാരണഭൂതനെന്ന നിലയിൽ ആരാധനായോഗ്യനായ ദൈവവചനവും , മനുഷ്യാവതാരം ചെയ്ത ദൈവം തന്നെയുമായി ഈ സുവിശേഷം ക്രിസ്തുവിനെ അവതരിപ്പിക്കുന്നു.
തന്നെക്കുറിച്ചും തന്റെ ദൈവികഭാവത്തെക്കുറിച്ചും യേശു ശിഷ്യന്മാരോട് ദീർഘമായി പ്രഭാഷണം ചെയ്യുന്നത് ഈ സുവിശേഷത്തിൽ മാത്രമാണ്.
അനുയായികളെ വിശ്വാസത്തിൽ ഉറപ്പിക്കാനായി യേശു , മരിച്ചുപോയ തന്റെ സുഹൃത്ത് ലാസറിനെ പുനരുജ്ജീവിപ്പിക്കുന്നത് ഈ സുവിശേഷത്തിൽ മാത്രമേ കാണുന്നുള്ളു.
യേശുവിന്റെ അന്യാപദേശങ്ങൾക്കും ബാധയൊഴിക്കലുകൾക്കും മറ്റും ഈ സുവിശേഷം വലിയ പ്രാധാന്യം കല്പിക്കുന്നില്ല.
ദൈവരാജ്യം മുന്നേ വന്നെത്തിക്കഴിഞ്ഞതിനാൽ വിശ്വസിക്കുന്നവരിലെല്ലാം രക്ഷ കുടികൊള്ളുന്നു എന്ന നിലപാടാണ് ഇത് അവതരിപ്പിക്കുന്നത്.
ജ്ഞാനവാദഘടകങ്ങൾ (Gnostic elements) അടങ്ങുന്ന സുവിശേഷമാണിത്.
സമാന്തരസുവിശേഷങ്ങളിലേയും യോഹന്നാന്റെ സുവിശേഷത്തിലേയും ആഖ്യാനങ്ങൾ തമ്മിലുള്ള പൊരുത്തക്കേടുകൾ പരിഗണിക്കുമ്പോൾ അവയിൽ ഏതെങ്കിലും ഒരാഖ്യാനത്തിൽ മാത്രമേ ചരിത്രമൂല്യം ഉണ്ടാവൂ എന്നാണ് ഭൂരിപക്ഷം പണ്ഡിതന്മാരും കരുതുന്നത്.
ഇക്കാര്യത്തിൽ യോഹന്നാന്റെ സുവിശേഷത്തേക്കാളധികം 'സമാന്തരങ്ങളെ' വിശ്വസിക്കാനാണ് മിക്കവരും താത്പര്യം കാട്ടുന്നത് ലേഖനം
യോഹന്നാൻ എഴുതിയ സുവിശേഷം അവലംബം ↑ Lindars, Barnabas (1990).
Sheffield Academic Press പുറം 63.
↑ "Although ancient traditions attributed to the Apostle John the Fourth Gospel, the Book of Revelation, and the three Epistles of John, modern scholars believe that he wrote none of them."